Rikunarita-ORG/Wikinium huggingface dataset:
# LibraryThing

|  LibraryThing |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
sitio web catálogo de biblioteca aplicación de catalogación social  |

 |
|

| Implicados |
| --- |
|  Fundador/a
 Tim Spalding (pt)   |
|  Propietario/a
 Tim Spalding (pt)  AbeBooks (2006 - ) Cambridge Information Group (2009 - )  |
|  Operador/a
 LibraryThing, Inc. (en)   |

 |
|

| Datas |
| --- |
|  Fundación / creación
29 de agosto de 2005  |

 |
|

| Localización |
| --- |
|  Sede
 Portland  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/0c7t6n  |

 |

 |
|

| Fontes e ligazóns |
| --- |
|  Páxina WEB
librarything.com  |
|  Descrito pola fonte
* *LibraryThing: A Review (en)*
 |
|    |

 |
| Wikidata C:Commons |

**LibraryThing** é unha aplicación web de catalogación social para almacenar e compartir listaxes de libros coa fin de establecer un catálogo ordenado e etiquetado que permite as valoracións e os comentarios e que posibilita conectarse con xente con gustos semellantes, destínase tanto a particulares como a autores, bibliotecas e editoriais. Desenvolvida polo estadounidense Tim Spalding, subiuna por vez primeira a Internet de forma pública o 29 de agosto de 2005. En maio de 2006 AbeBooks mercou o 40% da compañía, que dous anos despois adquiriu Amazon. Desde o ano 2009 Cambridge Information Group ten unha participación minoritaria e Booker é o distribuídor mundial dos produtos LibraryThing para as bibliotecas. En xullo de 2013 tiña máis de 1 700 000 usuarios rexistrados e máis de 83 000 000 de libros catalogados.

## Funcións

A inscrición na web é gratuíta mais só permite inserir un máximo de 200 libros, sendo preciso pagar unha cota anual ou vitalicia para engadir máis. A función máis importante de LibraryThing é a catalogación automática de libros, importándoos de bases de datos de distribuidores e bibliotecas por medio do protocolo Z39.50, totalizando unhas 700 fontes dispoñibles de todo o mundo, aínda que polo de agora non hai ningunha galega, que fornecen rexistros MARC e Dublin Core a LibraryThing. Tras enviar o ISBN ou algunha palabra clave como o título ou o autor e atopar o libro e a edición correcta prémese para engadilo ao catálogo do usuario. Se o libro ou a edición atopadas non están dispoñibles ou os datos non son correctos pódese engadir manualmente ou modificar o rexistro posteriormente. Tamén se poden importar libros polo ISBN ou do catálogo doutro membro.

A función "Recomendacións", aparecida en abril de 2006, fornece recomendacións de libros baseadas en nubes de etiquetas cos que os usuarios poden catalogar os seus libros, e tamén amosa as recomendacións de lectura a partir dun libro ou dun autor específico.

## Notas

## Véxase tamén

### Ligazóns externas

* LibraryThing
# Deiva Magan

| *Deiva Magan* |
| --- |
|

|  |
| --- |
|  Instancia de
filme  |
|  Título
தெய்வமகன் (ta)  |

 |
|

| Características |
| --- |
|  Xénero artístico
cinema dramático  |
|  Lingua
Lingua támil  |
|  Lingua orixinal
Lingua támil  |

 |
|

| Implicados |
| --- |
|  Director/a
A. C. Tirulokchandar  |
|  Compositor/a
M. S. Viswanathan  |
|  Guionista
A. C. Tirulokchandar  |
|  Elenco
Sivaji Ganesan (pt)   |
|  Distribuidor/a
 Sivaji Productions (en)   |

 |
|

| Datas |
| --- |
|  Data de publicación
1969  |

 |
|

| Historia |
| --- |
|  Nomeamentos
 candidato internacional aos Premios Óscars (1970)  |

 |
|

| Localización |
| --- |
|  País de orixe
 India  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/0gvv7w5  |

 |

 |
|

| Fontes e ligazóns |
| --- |
|    |

 |
| Wikidata |

Deiva Magan (en támil: தெய்வ மகன்) é un filme indio de 1969 rodado en lingua támil e escrito e dirixido por A. C. Tirulokchander. É unha adaptación da novela en bengalí *Ulka* de Nihar Ranjan Gupta. Está protagonizado por Sivaji Ganesan e Jayalalithaa, xunto con Sundarrajan, M. N. Nambiar, Nagesh, V. Nagayya e Pandari Bai nos papeis secundarios. A película trata sobre un home con cicatrices que intenta reconectar coa súa familia.

Foi escollido como candidato da India para o Óscar ó mellor filme internacional na 42ª edición dos premios, mais finalmente non foi nomeado.

## Personaxes

* Sivaji Ganesan como Shankar, Kannan e Vijay
* Jayalalithaa como Nirmala
* Sundarrajan como Raju
* M. N. Nambiar como Ananth
* Nagesh como Boopathy
* V. Nagayya como Baba
* Pandari Bai como Parvathi
* Vijayasree como Julie

## Notas

## Véxase tamén

### Outros artigos

* Filmes da India propostos ó Óscar ó mellor filme internacional
* Filmes propostos ó mellor filme internacional na 42ª edición dos Óscar

### Bibliografía

* Hardgrave, Robert L. (1979). *Essays in the political sociology of South India*. Usha. ISBN 978-0-8364-0605-4.
# Renda per cápita

Para outras páxinas con títulos homónimos véxase: Renda.
Países por PIB (nominal) per cápita en 2019
A **renda *per cápita ou **PIB *per cápita é a relación que hai entre o PIB (Produto Interior Bruto) dun país e a súa cantidade de habitantes. Para conseguilo, hai que dividir o PIB dun país pola poboación deste.

É un indicador comunmente usado para estimar a riqueza económica dun país. Numerosas evidencias mostran que a renda per cápita está positivamente correlacionada coa calidade de vida dos habitantes dun país.

## Críticas

Existen diversas críticas ao uso deste indicador como medida do benestar social ou da calidade de vida dos habitantes dun país. Algunhas destas críticas son:

1. Ignora as desigualdades da renda. Así, ao dividir o total do PIB entre o seu número de habitantes, o que fai é atribuír o mesmo nivel de renda a todos, ignorando as diferenzas económicas entre os habitantes. Para medir aproximadamente a distribución uniforme da renda entre todos os individuos dun país determinado existen indicadores económicos alternativos como o coeficiente de Gini ou o índice de Atkinson.
2. Non contabiliza externalidades negativas. Cando os recursos naturais dun país diminúen, ou se consomen excesivamente rápido ou se produce polución, aparecen factores que fan diminuír o benestar social dun país, que non están contabilizados dentro do PIB.
3. Non toda a produción incrementa o benestar material. Certo tipo de gastos contabilizados do PIB non teñen por obxecto ser consumidos ou aumentar as posibilidades de produción, senón que só teñen por obxecto protexernos de externalidades negativas. Tal é o caso dos gastos militares ou en seguridade.

Existen medidas alternativas da renda nacional que contabilizan dalgún xeito os factores englobados nas críticas 2 e 3, estes indicadores son: o índice de benestar económico sostible (IBES) e o índice de progreso xenuíno (IPG).

## Véxase tamén

* Lista de países por PIB nominal per cápita
* Lista de países por PIB (PPA) per cápita - PIB calculado a prezos de paridade de poder adquisitivo (PPA) por habitante
* Limiar de pobreza

### Ligazóns externas

* Clasificación dos países por I.N.B. Arquivado 28 de decembro de 2012 en Archive.is do Banco Mundial.
* Fondo Monetario Internacional .
* Datos históricos do PIB 1820-2003 Arquivado 24 de xaneiro de 2009 en Wayback Machine..